"Stroomi rand on tõmbekeskus mitte ainult linnaosa elanikele, vaid kõigile linlastele, mistõttu peaks see pakkuma tegevusi aastaringselt," ütles abilinnapea Eha Võrk. Tallinna linnavalitsus saatis volikokku otsuse eelnõu, millega seatakse linna omandis olevale Pelguranna tn 58 kinnisasjale hoonestusõigus, mille eesmärgiks on ehitada sinna uus rannahoone.
#000001
Kinnisasja oluliseks osaks olevad ehitised, rannahoone, Stroomi jõulinnak, paadikuur, tualetid ja tehnovõrgud muutuvad hoonestusõiguse oluliseks osaks. Hoonestaja kohustub lammutama eelnimetatud ehitised ning ehitama kinnisasjale rannahoone ja seda teenindavad rajatised, vastavalt arhitektuurivõistluse OÜ HG ARHITEKTUUR võidutööle “Rannahoov”.
#000002
“Stroomi rannahoone arhitektuurikonkurss oli minu jaoks üks keerulisemaid üldse,” ütles abilinnapea Andrei Novikov, “Ilma naljata, kõik kaheksa ideekavandit olid nii head, et esmakordselt pidime korraldama hääletuse. Nii valitigi rannahoone ideekonkursi võitja, kes edastas konkurenti vaid ühe häälega.”
#000003
“Stroomi rand on tõmbekeskus mitte ainult linnaosa elanikele, vaid kõigile linlastele, mistõttu peaks see pakkuma tegevusi aastaringselt. Just seetõttu sai ka võidutöö puhul kaalukeeleks arhitektuurse lahenduse multifunktsionaalsus, mis võimaldab pakkuda hooajalisi vaba aja tegevusi aastaringselt nii sise- kui ka välisruumides,” märkis Võrk. “Uus ehitatav rannahoone avab ühtlasi vaate merele ja rannapargile ning saab olema üks Põhja-Tallinna esindushoone, vaatamisväärsus ja maamärk.”
#000006
Arhitektuurivõistlusele saabunud kaheksast võistlustööst valis žürii parimaks OÜ HG ARHITEKTUURi esitatud töö, mille järgi koosneb rannahoone kompleks viiest hoovist, mis on ümbritsetud varikatusega ja olemasoleva hekiga. Varikatusega piiritletud ala sisse jäävad kaks 2-korruselist kohviku ja restorani plokki. Rannahoone kompleks moodustub horisontaalselt ühendava varikatuse ja skulpturaalselt vormistatud kahekekorrustelistest kohviku ja restorani plokkidest.
#000007
Praegune, 1996. aastal ehitatud rannahoone lammutatakse. Amortiseerunud rannahoone lammutamine ja uue supelranda teenindava ehitise püstitamine on kooskõlas koostatava üldplaneeringu põhimõtetega. Tallinna Linnaplaneerimise Amet andis tänavu 28. oktoobril ka projekteerimistingimused Stroomi rannahoone püstitamiseks.
#000008
Rannahoone ehitamine toimub hoonestusõiguse alusel, mis seatakse avaliku läbirääkimistega pakkumise teel. Hoonestaja kohustub ehitised valmis ehitama ja vormistama ehitiste kasutusload hiljemalt nelja aasta jooksul alates hoonestusõiguse kinnistusraamatusse kandmisest. Hoonestusõiguse tähtaeg on 50 aastat.
#000009
Tallinna linnavolikogu valib taas aasta linnakodanikku
#000021
Oktoobris taastub Tallinnas kogu trammiliiklus
#000022
Linn võtab fookusesse parema ligipääsetavuse tagamise puuetega inimestele
#000025
Linnateatri uue hoone valmimine lükkub edasi, etendused algavad seal 2025. aastal
#000026
Raestipendium toetab linna edendavaid teadusuuringuid
#000027
Kaasava eelarve ideekorje kogub hoogu: soovitakse nii autovabu piirkondi kui ka discgolfi mängualasid
#000030